Stand-up-komedie

Standup-komedie (fra engelsk: stand-up comedy, må ikke forveksles med stand-up-meeting eller ståmøte) er en form for humoristisk opptreden hvor en enkeltstående komiker står foran et publikum og leverer en improvisert monolog basert på personlige opplevelser, observasjoner og samfunnskritikk. Det kan også inkludere interaksjon med publikum og korte vitser eller historier. Standup-komedie har blitt en populær underholdningsform i Norge de siste årene, og det finnes flere norske standup-komikere som har oppnådd stor suksess både nasjonalt og internasjonalt.

Standup-komikerens scene kan være alt fra store gallaforestillinger til mindre pubmiljøer, hvor hen må ha motet og rappkjeften til å møte et til dels småberuset publikum. Formen kan være personlig og utleverende, eller mer satirisk med referanser til aktuelt nyhetsbilde og kjente personer.

Standupklubb 
En standupklubb er et sted, vanligvis en nattklubb, bar, hotell, casino, eller restaurant, hvor folk ser på eller lytter til forestillinger, inkludert stand-up-komikere, improvisatorisk komiker, etterlignere, impresjonistene, magiker, buktalere og andre komedier. Begrepet «standupklubb» refererer vanligvis til arenaer som har stand-up-komedie, til forskjell fra improvisasjonsteater, som er vert for improvisasjons-eller skissekomedie.

Historie
Standupkomediens røtter strekker seg tilbake til 1700- og 1800-tallet, til britiske music hall-tradisjoner, ettersom det kan argumenteres at enhver som reiser seg opp og holder en vittig tale er en komiker-som-står-opp. Den amerikanske forfatteren Mark Twain (1835–1910) har blitt kalt en mester i faget. På midten av 1950-tallet fikk sjangeren en renessanse i USA gjennom komikere som Lenny Bruce, Mort Sahl og andre.

Fra slutten av 1980-tallet og begynnelsen av 1990-tallet kom bølgen til Norden, kanskje først til Sverige med komikertevlinger som TV-programmet «Släng dig i brunnen» (1991–) som sies å ha vært en avgjørende faktor for å ha frambrakt en generasjon svenske komikere. Utover 1990-tallet kom det også en rekke norske standupkomikere med kommersiell appell. Mange av disse kunne også dra suksessen over i TV-mediet med egne humorprogrammer.

Terminologi 
Bit: En del av et sett, også omtalt som en vits.

Bombe: Ikke få noe latter.

Callback: Referanse til en tidligere vits.

Crowd work: Snakke direkte med publikum gjennom forberedte bits, improvisasjon eller begge deler.

Drepe: Gjøre det meget bra.

Hack: En komiker som stjeler andres vitser, eller ikke erfaren nok til å unngå temaer som er oppbrukt.

Punch: Et sluttpoeng, hvor komikeren forventer at folk skal le. En punch kan gjerne overraske.

Sett / Settliste: Alle bitene / vitsene komikeren fremfører.

Norske standupklubber og arrangører 
 Stand Up Bergen
 Stand Up Trondheim
 Latter
 RDK Reis deg komikerklubb

Norske standupscener og konsepter 

 Børskjelleren. Konseptet «Humorlaboratoriet» Hver tirsdag. Bergen.
 Lill Ole Bull. StandUp Bergen klubbkvelder. Hver torsdag og fredag. Bergen.

Se også
 Teatersport
 Humor
 Vits
 Sketsj
 Monolog
 Revy
 Kabaret
 Roast

Eksterne lenker
 Stavanger Standup

Humor
Scenekunst